**РЕФЕРЕНТНА ЛИСТА ПОСЛОВА**

**ЗА АНГАЖОВАЊЕ ЛИЦА ЗА ОБАВЉАЊЕ ПРИВРЕМЕНИХ И ПОВРЕМЕНИХ ПОСЛОВА У МИНИСТАРСТВУ КУЛТУРЕ**

**СЕКТОР ЗА МЕЂУНАРОДНЕ ОДНОСЕ И ЕВРОПСКЕ ИНТЕГРАЦИЈЕ**

**У ОБЛАСТИ КУЛТУРЕ**

**(Листа број 2)**

|  |  |  |
| --- | --- | --- |
| **1.** | **Опис посла** | 1. Рад на прикупљању елемената и изради пратеће документације у оквиру међународне билатералне културне размене; административни послови у вези са Сектором; праћење реализације програма јавних конкурса за суфинансирање програма/пројекта у области међународне сарадње; спровођење јавног конкурса за суфинансирање пројеката у области културе и уметности који су подржани кроз међународне фондове / програме за 2025. годину; односно спровођење јавног конкурса за суфинансирање програма и пројеката међународне сарадње у области културе и уметности у 2025. години; комуникација са подржаним корисницима и припрема пратеће документације за плаћање; праћење продукционих елемената током реализације изабраних пројеката; прикупљање елемената за ажурирање информација по делатностима / областима културе у оквиру међународне сарадње; припрема пропратне документације и нацрта материјала по захтеву надлежних органа; прикупљање података и обрађивање информација за потребе Одељења и Сектора; архивирање обрађених предмета.   2. Организација и праћење реализације програма међународне културне размене и договорених активности и програма/пројеката у оквиру међународне сарадње (дискрециона плаћања); прикупљање предлога и класификација активности/програма за израду и праћење годишњих планова установа културе, у оквиру међународне сарадње за 2025. годину; остале дужности према налогу начелника Одељења/помоћника министра за међународну сарадњу и европске интеграције у култури (праћење делегација, писање записника и др.).  3. Прикупљање предлога и класификација активности/програма у оквиру билатералне међународне сарадње за 2025. годину, различитих актера у области културе (припрема информација и предлога, продукциона анализа); учешће у остваривању заједничких циљева и реализације програма међуресорне сарадње (МСП, ТОС, МТО, МУСТ, итд.), од заједничког интереса. |
| **2.** | **Потребна стручна спрема, потребно радно искуство** | Стечено високо образовање из научне, односно стручне области у оквиру образовно-научног поља друштвено-хуманистичких наука на основним академским студијама у обиму од најмање 240 ESPB бодова, мастер академским студијама, односно на основним студијама у трајању од најмање четири године или специјалистичким студијама на факултету  3 године радног искуства на описаним пословима |
| **3.** | **Вештине** | Дигитална писменост |
| **4.** | **Додатна знања** | Енглески језик |